༈ཚེའི་འཁོར་ལོ་བྲི་ཐབས་བཞུགས་སོཿཨོ་རྒྱན་པདྨ་ཐོང་ཕྲེང་གིསཿམ་འོངས་འགྲོ་ལ་ཕན་གདགས་ཕྱིརཿཚེ་ཡི་འཁོར་ལོ་ཁྲི་ཐབས་བསྟནཿསྤྱིར་དུ་འགྲོ་དྲུག་སེམས་ཅན་དང་
ཁྱད་པར་ལྷ་དང་མི་ལུས་ལཿཤིན་ཏུ་གཅེས་པ་སྲོག་ཡིན་ཏེཿདེ་ལ་བར་ཆད་འོང་བ་ཡིཿ་འབྱུང་བ་འཁྲུགས་པའི་བར་ཆད་དང་ཿཕ་མེས་ཚེ་ཐུང་སྲོག་གི་སྲིཿབྱ་ཉེས་བཅོས་ལོག་བར་ཆད་དང་ཿཡི་དྭགས
གདོན་གྱིས་བར་དུ་བཅད།སྔོན་གྱི་ལས་ངན་ལ་སོགས་པཿཚེ་སྲོག་འབྲལ་བའི་རྐྱེན་རྣམས་ཀུནཿབཟློག་ཕྱིར་མན་ངག་མང་དུ་བཤདཿདེ་ཡང་ཚེ་གཟུངས་ཚེ་འཁོར་དང་ཿཚེ་སྒྲུབ་གསུམ་དུ་བསྟན་པར་བྱཿའདི
གསུམ་ལྡན་ན་བདུད་བཞི་གྲོལཿམོས་གུས་བྱས་པས་བྱིན་རླབས་འབྱུང་ཿཀུན་ལ་མ་བསྟན་གསང་བར་བྱཿལས་འཕྲོ་ཡོད་ན་བསྟན་པར་བྱཿཚེ་འཁོར་འབྲི་བའི་རིམ་པ་ནིཿརས་སམ་གྲོ་ག་རྒྱ་ཤོག་ལཿམཐོ
གང་སོར་བཞི་གྲུ་བཞི་ལཿམུ་ཁྱུད་བདུན་དུ་བསྐོར་བར་བྱཿདང་པོ་དབུས་ཀྱི་ལྟེ་བ་ལཿབུམ་པ་ལེགས་པར་བྲི་བར་བྱཿདེའི་དབུས་སུ་ཡི་གེ་ནྲྀཿལྗང་གུ་འོད་ཟེར་འཕྲོ་བ་བྲིཿདེ་ཡི་ཕྱི་རིམ་མུ་ཁྱུད་པཿ

རྒྱས་བྱེད་ཤིང་ལོ་རིས་ཀྱིས་བསྐོར།ཤིང་ལོའི་ནང་དུ་ཧཱུྃ་བཅུ་བྲིཿདེ་ཡི་ཕྱི་རིམ་མུ་ཁྱུད་ལཿབསོད་ནམས་སྐྱེད་བྱེད་མེ་ལྕེ་རིས།རྡོ་རྗེ་རྩེ་ལྔ་བཅུ་ཡིས་བསྐོརཿརྡོ་རྗེའི་ལྟེ་བ་རེ་རེ་ལ།ཡི་གེ་ཧཱུཾ་༨།
གསལ་བར་བྲིཿདེ་ཡི་ཕྱི་རིམ་མུ་ཁྱུད་ལཿབསམ་པ་འགྲུབ་བྱེད་རིན་པོ་ཆེཿབཅུ་དྲུག་ཕྲེང་བ་ལྟར་དུ་བྲིཿན་མོ་རཏྣ་ཏྲ་ཡཱ་ཡཿསྔགས་ཀྱང་དེ་ཡི་སྐབས་སུ་བྲིཿདེ་ཡི་ཕྱི་རིམ་མུ་ཁྱུད་ལཿཚེ་སྲོག་རྟེན་བྱེད་རྡོ་རྗེའི་
རཱཿཔུཎྱེའི་སྔགས་ཀྱིས་བསྐོར་བ་བྲིཿདེ་ཡི་ཕྱི་རིམ་མུ་ཁྱུད་ལཿམི་བརྒྱུད་རིང་ཕྱིར་ཆུ་བོ་བྲིཿསེ་སྐཱ་ར་ཡི་སྔགས་བཅས་བྲིཿདེ་ཡི་ཕྱི་རིམ་མུ་ཁྱུད་ལཿསྔགས་ཀྱི་གོ་ཆ་འཁོར་ལོ་ནིཿརྩིབས་བཀྲུང་དང་འདྲའི
སྔསྔགས་བཅས་བྲིཿཐ་མར་བུམ་པ་རྣམ་པ་བརྒྱདཿབརྟེན་འབྲེལ་སྙིང་པོ་སྤེལ་བ་བྲིཿདེ་མཐར་སྐུ་གསུང་ཐུགས་ཀྱི་རྟགསཿདར་གྱི་མདུད་པ་བཅུ་གསུམ་བྲིཿཟུར་བཞིར་རྡོ་རྗེ་རྒྱ་གྲ་མ་བྲིཿའཁོར་ལོ་དེ་ཡི་ཕྱི་རྒྱབ་ཏུཿ།
རྒྱས་གདབ་རྡོ་རྗེ་རྒྱ་གྲམ་བྲིཿདེ་ནས་མཎྜལ་ལེགས་པའི་སྟེངཿནས་དཀར་བྲེ་གསུམ་དབུས་སུ་བླུགཿཐ་མར་མེ་ཏོག་ཆོམ་བུ་བྱཿམཆོད་པའི་བྱེ་བྲག་མང་དུ་བཤ་མཿབགེགས་པ་སྐྲད་འཁོར་ལོ་དབུས་སུ་བཞགཿ
དེ་སྟེང་བསྟན་གཙེ་འཇམ་དཔལ་དང་ཿཔདྨ་འབྱུང་གནས་གསུམ་གྱི་སྐུཿབཞུགས་སམ་ཡང་ན་དམིགས་པས་བསྒོམ།ཕྱག་འཚལ་མཆོད་པ་འབུལ་བ་དང་ཿཕྲིན་ལས་གཞུང་བསྲང་ཛ་བ་བསྟོད་དབུལཿཚེ་

དཔག་མེད་ཀྱི་ལྷ་ཚོགས་རྣམསཿསྤྱན་དྲངས་མཆོད་ལ་མེ་ཏོག་དོརཿདབང་བསྐུར་བཀྲ་ཤིས་ཆོ་ག་བྱ།དེ་ནས་མགུལ་དུ་གདག་པར་བྱཿམི་དམིགས་པ་ཡི་རྒྱ་ཡིས་གདབ།དེ་ཉིད་ལུས་ལ་བཏགས་པ་དེ།
བཅུ་ཐུབ་པའང་བརྒྱ་ཐུབ་འགྱུརཿདེ་སོགས་ཡོན་ཏན་བསམ་མི་ཁྱབཿཅེས་གསུངས་སོ།ཚེའི་འཁོར་ལོ་བྲི་ཐབས་རིམ་པ་རྫོགས་སོཿབྱང་ཟང་ཟད་ལྷ་བྲག་ནས་རིག་འཛིན་རྒོད་ཀྱི་ལྡེམ་འཕྲུ་ཅན་གྱིས་གཏེར་ནས་སྤྱན།
དྲངས་པའོ།།།